ક્લબના આયોજનની સરાહના કરતાં તેમણે એકસોથી વધુ યુવાનોને જણાવ્યું કે, સરકારને ગોખણપટિયા ઉમેદવારોમાં રસ નથી, તેને એવા ટેલેન્ટેડ ઓફિસરો જોઈએ છે કે જે સરકારી કામોમાં આવતા પ્રશ્નોનું નિરાકરણ આસાનીથી લાવી શકે, એટલે તમેે તમારી જાતને નિખારો, જિજ્ઞાસાવૃત્તિ વિકસાવો, સારા પ્રતિભાવંત યુવાન બનો. વર્તનમાં, ચાલમાં, લિબાસમાં, વક્તવ્યમાં તમારી પ્રતિભા સ્પષ્ટ વર્તાઈ આવવી જોઇએ, ઇન્ટરવ્યૂમાં કદાચ ન આવડતા એકાદ - બે પ્રશ્નોના જવાબ નહીં આપો તો ચાલશે પણ પ્રતિભા ખરડાય તેવા ખોટા જવાબો કે અનુમાનિત જવાબો આપવાનું ટાળજો.